Den internasjonale müslidagen
2027-08-22
Den internasjonale müslidagen kan du feire i dag og hva passer vel bedre enn å finne frem oppskrifter på og med müsli? Opprinnelsen til müsli er en sveitsisk psykolog, som lagde en sunn og næringsrik blanding til pasientene sine. Den ble raskt populær i Sveits og Tyskland og etter hvert over store deler av verden.
Du finner oppskrifter på og med müsli her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Köttbullens dag i Sverige
2027-08-23
Köttbullens dag feires selvfølgelig i Sverige for de har lange tradisjoner for kjøttboller. Du kan få masse spennende kjøttboller, hvis du reiser rundt i verden. Variasjonene er store, med forskjellige kjøttslag, tilberedt på forskjellige måter og med forskjellig tilbehør.
På bloggen ligger det mange oppskrifter, både på og med kjøttboller, og du finner dem her.
Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Ukrainas nasjonaldag
2027-08-24
Ukraina ble grunnlagt på denne dagen i 1991, etter at Sovjetunionen ble oppløst.
Ukraina er Europas nest største land, med fruktbar jord, hvor de dyrker korn og grønnsaker. Ukraina har mange felles mattradisjoner med Russland og flere av de andre landene rundt seg, så en del av tradisjonsmaten kommer fra andre land.
Om du vil lage noe godt fra Ukraina, kan du få inspirasjon HER.

La Tomatina
2027-08-25
La Tomatina er en festival som avholdes i Buñol i Valencia, Spania hvert år. Helt siden 1945 har deltakerne kastet 120 tonn tomater på hverandre den siste onsdagen i august.
Du finner oppskrifter som inneholder både rå og bearbeidede tomater her.

Uruguays uavhengighetsdag
2027-08-25
Uruguays uavhengighetsdag er en feiring av frigjøringen fra Brasil i 1825. De feirer med patriotiske seremonier, fremføringer av nasjonalsangen og storslått fyrverkeri. En morsom liten detalj, er at Uruguays nasjonalsang er verdens lengste. Festlighetene begynner kvelden før, og natten er kjent som Nostalgiens natt. Derfor spilles gammel pop, rock og discomusikk over hele landet.
De lager nasjonalretten, chivito, som er en sandwich med oppskåret biff, mozzarella, spekeskinke, tomater, majones og oliven. De serveres ofte med bacon og stekte eller hardkokte egg og gjerne med pommes frites.

Du finner oppskrifter fra Uruguay her.

Cherry Popsicle Day
2027-08-26
Cherry Popsicle Day (kirsebærsaftisdagen) markeres i USA 26. august hvert år.
Det er lett å få tak i isformer og lage saftis selv. Bland saften med vann, men husk at det smaker mindre når det er frossent, så bruk mer saft enn du gjør til saft.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Moldovas nasjonaldag
2027-08-27
Moldovas nasjonaldag feires i dag, som en markering av uavhengigheten fra Sovjetunionen i 1991.
Moldovisk mat består hovedsakelig av forskjellige typer kjøtt, poteter, kål og forskjellige korntyper. De har mye til felles med rumenske, gresk, polsk, ukrainsk og russiske mattradisjoner. Moldova har fruktbar jord og moldoverne produserer druer, frukt, grønnsaker, korn, kjøtt og melkeprodukter.
Du finner matoppskrifter fra Moldova her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Rødvinsdagen i USA
2027-08-28
Rødvin er en av de store interessene mine og vi har lagret rødvin i vinskap i mange år. Det er alltid spennende å smake etter at vinene har fått utvikle segog bli mer modne. I tillegg til å drikke vin, liker jeg å bruke den i mat. Det er flere nydelige matretter med rødvin på bloggen og jag kan virkelig anbefale å prøve noen av dem. Du finner dem her.

Chop sueydagen
2027-08-29
Chop sueydagen markeres i USA i dag. Chop suey er en kinesisk rett, som lages med bl.a. grønnsaker, kjøtt og egg, serveres med ris eller nudler.
Om du får lyst på chop suey i dag, behøver du ikke å gå på kinesisk restaurant. Det er enkelt å lage det hjemme og di finner flere oppskrifter her.

Du finner spennende og velsmakende matretter fra hele verden HER.
Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Toasted Marshmallow Day
2027-08-30
I dag feirer USA Toasted Marshmallow Day. Toasted Marshmallow Day er en av de mest etterlengtede matdagene i USA. Dette regnes også som den siste dagen de kan nyte sommeren hvert år. Marshmallows har eksistert lenge, og det er ikke USA som lagde dette godteriet først, men Egypt laget denne godbiten for flere tusen år siden.
Du finner oppskrifter med marsmallows, både rista, bakte og brukt som de er, her.

Eat Outsideday
2027-08-31
Eat Outsideday eller spis utendørsdagen markeres i mange land 31. august hvert år.
Menneskene har alltid spist ute, i starten fordi det ikke fantes alternativer. Fra middelalderen fikk mennene med seg et solid måltid med brød, kjøtt og ost rett før de dro på jakt.
Franskmennene startet med uteservering rett etter den franske revolusjonen i 1789. De tidligere kongelige parkene ble åpnet for sosialt samvær og ta med mat, som ble delt og spist felles. Omtrent samtidig ble det laget lysthager i USA, som var private uterom. Der kunne familier spasere, spille utendørs spill og spise medbragt mat.
Om du har lyst til å feire Eat Outside Day i dag, finner du masse mat som egner seg for piknik her, eller om du vil grille finner du spennende oppskrifter på grillmat her.

Kirgisistans uavhengighetsdag
2027-08-31
Kirgisistans uavhengighetsdag markeres 31. august hvert år, som er dagen uavhengighetserklæringen i forbindelse med løsrivelsen fra Sovjetunionen ble signert, i 1991.
Kirgisistan har mattradisjoner som har mye til felles med nabolandene sine.
De spiser mye fårekjøtt, storfekjøtt og hestekjøtt, og bruker store mengder meieriprodukter. Matlagingen er påvirket av nasjonens historisk nomadiske livsstil og derfor langtidskonserverer de mye av maten.
Siden Kirgisistan er en smeltedigel av nasjonaliteter, bærer også maten preg av det. I større byer, finner du mange forskjellige nasjonale og internasjonale retter, spesielt tyrkiske, usbekiske og uiguriske varianter.
Du finner oppskrifter fra Kirgisistan her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Trinidad og Tobagos nasjonaldag
2027-08-31
Trinidad og Tobagos nasjonaldag maskeres i dag for å feire løsrivelsen fra Storbritannia i 1962. Trinidad og Tobago er en stat i Karibia. Karibisk mat er en fusjon av afrikansk, kreolsk, Cajun, amerindisk, europeisk, latinamerikansk, indisk , sørasiatisk, Midtøsten og kinesisk. Disse tradisjonene ble brakt fra mange forskjellige land da de kom til Karibia. I tillegg har befolkningen laget stiler som er unike for regionen. Det brukes mye mat fra havet.
Du finner oppskrifter fra Karibia her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Usbekistans uavhengighetsdag
2027-09-01
Usbekistans uavhengighetsdag feires 1. september hvert år, som en markering av løsrivelsen fra Sovjetunionen i 1991.
Usbekisk mat vil glede kjøttelskere. De bruker mye lam, storfe, hest, kamel og fjærkre. Den tradisjonelle nasjonalretten er pilaf. Den tilberedes forskjellig i forskjellige regioner i landet, og varieres i takt med årstidene.
Du finner oppskrifter fra Usbekistan her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Kokosnøttdagen
2027-09-02
I dag feires verdens kokosnøttdag. Dagen feires hovedsakelig i Asia og Stillehavet, men siden jeg er veldig glad i kokos, synes jeg det er all grunn til å feire med et kokosmåltid. Oppskrifter på både forretter, hovedretter, desserter og kaker med kokos, kokosmelk og kokoskrem, finner du her.

Vietnams nasjonaldag
2027-09-02
Vietnam feirer nasjonaldagen 2. september hvert år, for å huske dagen i 1945, da Vietnam erklærte sin uavhengighet fra det franske kolonistyret. Dagen feires med fyrverkeri, taler og parader.
Vietnam har så mye spennende mat i alle farger og fasonger, og den tilberedes med finesse. Maten er lett og sunn, ofte basert å grønnsaker og skalldyr. Vietnamesisk mat er lett å lage, veldig sunn og sjelden sterk. Med andre ord er det lett å finne noe for enhver smak i det vietnamesiske kjøkken.
Du finner spennende oppskrifter fra Vietnam her.

Welsh Rarebit Day
2027-09-03
I dag feires Welsh Rarebit (Rabbit) Day i Wales. Welsh Rarebit er et slags ostesmørbrød, hvor reven ost blandes med egg, øl, krydder og sennep. Om du ikke har smakt, kan det anbefales.
Du finner oppskriften her.

Østersdagen i Sverige
2027-09-04
Østersdagen feires i Sverige hvert år, den første lørdagen i september. Østers er en spennende skapning og det finnes over 100 kjente arter av den. Den kan bli over 30 år og skifter kjønn underveis. Østers må ikke spises rå, men kan f.eks. grilles eller dampes også. I motsetning til blåskjell, åpner den seg ikke under varmebehandling, så det er smart med en østerskniv.
Du finner denne deilige østersoppskriften her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Spis en ekstra dessertdagen
2027-09-04
Spis en ekstra dessertdagen (Eat An Extra Dessert Day) feires i Storbritannia i dag. Dessert kan være så mangt og du finner mange deilige varianter og noe for enhver smak HER.

Ostepizzadagen
2027-09-05
I dag er dagen for ostepizza i USA. Italienerne har sin egen quattro formaggi pizza, som er pizza med fire forskjellige oster. Jeg har en pizza som topper dette på bloggen, med sine seks forskjellige oster. Du finner oppskrift på den her.

Kaffeiskremdagen
2027-09-06
Kaffeiskremdagen (National Coffee Ice Cream Day) markeres i USA i dag. Det er ikke så enkelt å få tak i kaffeis, men tipset mitt, er å lage en espressosirup, til å helle over vaniljeisen. Det smaker deilig og hver enkelt kan selv bestemme kaffemengden.
Du finner oppskriften HER.

Eswatinis uavvhengighetsdag - somhlolodagen
2027-09-06
Eswatinis uavhengighetsdag – somhlolodagen (tidligere Swaziland) feires 6. september hvert år, til minne om løsrivelsen fra Storbritannia i 1968. Dagen er offisiell fridag og feires med en millitærparade og taler.
Eswatini har mattradisjoner som i stor grad bestemt av årstidene. De spiser mye sorghum og mais, servert med geitekjøtt. De produserer mye sukkerrør, tobakk, ris, mais, peanøtter, geitekjøtt og storfekjøtt. Mange swazier produserer produkter kun til eget bruk og supplerer med mat kjøpt fra det lokale markedet. Noen markeder har matboder med tradisjonell swazikjøttgryte, smørbrød, maismel og stekte maiskolber.
Du finner oppskrifter fra Eswatini her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Salamidagen
2027-09-07
Dette er dagen for å feire salamien og den kan brukes til mye mer enn pålegg, f.eks. pasta, pizza og ostesmørbrød.
Opprinnelsen til salamien er ukjent, men navnet kommer trolig fra det italienske verbet salare, som betyr å salte.
Du finner oppskrifter med salami her.
.

Brasils nasjonaldag
2027-09-07
Brasils nasjonaldag går helt tilbake til frigjøringen i 1822. Brasil er et av de mest fruktbare landene i verden og mattradisjonene er varierte. Maten i Brasil er påvirket av både italiensk, spansk, arabisk, afrikansk og asiatisk mat, og er derfor en spennende blanding. Ris og bønner hører med og serveres nesten alltid sammen med retter av kjøtt og fisk.
Du finner spennende retter fra Brasil her.

Andorras nasjonaldag
2027-09-08
Andorras nasjonaldag feires 8. september hvert år. Andorra ble grunnlagt av keiser Karl den Store, som gjenvant området fra muslimene i 803. Sønnen hans ga senere en del av området til den spanske biskopen av Urgell, så på slutten av 1200-tallet ble innbyggerne i Andorra styrt av to fyrster, en i Spania og en i Frankrike. 8. september 1278 ble Andorras første konstitusjonelle dokument, kjent som «Pareatges», signert. Det er dette de feirer i dag.
Folket i Andorra feirer nasjonaldagen sin ved å hedre Jungfrau von Meritxell, som er skytshelgenen deres.
Andorra har fantastiske naturressurser, som gir et utvalg av spennende smaker. De har masse ferskvannsfisk og rikelig med husdyr (kyr, geiter, sauer, griser), som lokalbefolkningen har kombinert til fantastiske oppskrifter, både tradisjonelle og moderne. Mattradisjonene er for det meste påvirket av fransk og spansk mat, med hovedvekt på katalanske og provençalske tradisjoner.
Du finner matoppskrifter fra Andorra her.
Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Wienersnitseldagen
2027-09-09
Wienersnitsel blir brukt mye, både i Sveits, Østerrike og Tyskland. Mange av oss husker den vel som veikro- og kafémat fra barndommen.
Uansett, når den er riktig laget, smaker den nydelig, så hvorfor ikke prøve den i dag?
Du finner oppskrift her.

Tadsjikistans uavhengighetsdag
2027-09-09
Tadsjikistans uavhengighetsdag feires 9. september, hvert år, til minne om løsrivelsen fra Sovjetunionen i 1991.
Tadsjikistan har mattradisjoner som har mye til felles med russisk, afghansk, iransk og usbekisk mat. Plov (osh) er nasjonalretten og grønn te er nasjonaldrikken.
Du finner oppskrifter fra Tadsjikistan her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

TV Dinner Day
2027-09-10
Denne matdagen er vel en av de mer asosiale dagene fra USA og som de sier selv…
«Om du ser på sportsbegivenheter eller reality, kan du noen ganger bare ikke fjerne øynene dine fra TV-apparatet. Ta med middagen og sett deg foran TV-en og kos deg, for hvem trenger vel et kjøkkenbord?»
Uansett, selv om jeg tenker at mat foran TV-apparatet er noe triste greier, så foreslår jeg noe du kan spise med fingrene denne dagen, f.eks. pizzaboller, som du finner oppskrift på her.

Kebabens dag i Sverige
2027-09-11
Kebabens dag er en svensk markering, men det er ikke noe i veien for at vi kan adoptere den. Kebab har etter hvert blitt vanlig gatekjøkkenmat, men det er enkelt og godt å lage selv. Du finner masse kebaboppskrifter HER.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Sjokolademilkshakedagen
2027-09-12
Sjokolademilkshakedagen markeres i USA 12. september hvert år. Sjokolademilkshake er helt nydelig i stedet for iskrem på sommeren og lages enkelt:
3 kuler vaniljeis
1 dl melk
1 ss sjokoladesaus
1 ss O’boy eller Nesquick
Alt kjøres til en jevn masse i en blender. Om du vil, kan du pynte med mer sjokoladesaus og strøssel.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.
